Aandele mening: Rolfes | Netwerk24
Aandele mening: Rolfes
Deur Aandele mening: Simon Brown 15 November 2019 05:00
Rolfes, ’n vervaardiger van chemikalieë, sluit aan by die meer as 15 aandele wat vanjaar die JSE verlaat. Die baie goedkoop waardasies veroorsaak ’n groot uittog.
Dis ook maar beter, want ’n meningsverskil tussen Rolfes en die beurs vererger nou ná die maatskappy onder sensuur is weens foute in ou finansiële state.
In die geval van Rolfes is die aanbod aan minderheidsaandeelhouers 300 sent per aandeel, en dit behoort in die eerste kwartaal van volgende jaar betaal te word.
Aangesien dit ’n vriendelike denotering is, is die gevaar van ’n mislukte transaksie baie gering.
Met slim bieëry sal dit moontlik wees om die aandeel teen onder 280 sent te koop, of selfs so laag as 275 sent, wat ’n opbrengs van meer as 7% vir die drie tot vier maande sal lewer – ’n skaflike geannualiseerde opbrengs van meer as 20%.
Die risiko is dat die denotering nie plaasvind nie of vertraag word. Aangesien dit ’n vriendelike denotering is, is die gevaar van ’n mislukte transaksie baie gering.
Maar in elk geval sal enige vertragings waarskynlik die uitkoop met ’n maand of twee uitstel, wat die geannualiseerde opbrengs net effens sal verminder.
As die denotering misluk, kan die aandeel terugsak tot 250 sent per aandeel. Daar is beslis ’n risiko vir ’n afwaartse beweging, maar dit is klein.
Meer oor: Rolfes | Finweek | Aandele
Aandele mening: Kumba Iron Ore